laion/Wikipedia-Exotic huggingface dataset:
משוואת ליין-אמדן

באסטרופיזיקה, משוואת ליין-אמדן (באנגלית: Lane-Emden equation) היא סוג של משוואת פואסון עבור הפוטנציאל הכבידתי של זורם (בדרך כלל גז) פוליטרופי המצוי בשיווי משקל הידרוסטטי במערכת בעלת כבידה עצמית המפוזרת בצורה כדורית סימטרית, בדרך כלל כוכב. היא נקראת על שם האסטרופיזיקאים ג'ונתן הומר ליין ורוברט אמדן. המשוואה מתארת את פרופיל הצפיפות (ובזכות המשוואה הפוליטרופית, גם את הלחץ) כתלות ברדיוס. המשוואה עצמה היא: 1 ζ 2 d d ζ ( ζ 2 d θ d ζ ) + θ n = 0 {\displaystyle {\frac {1}{\zeta ^{2}}}{\frac {d}{d\zeta }}\left({\zeta ^{2}{\frac {d\theta }{d\zeta }}}\right)+\theta ^{n}=0} כאשר זטא מוגדרת על ידי ζ = r ( 4 π G ρ c 2 ( n + 1 ) P c ) 1 2 = r a {\displaystyle \zeta =r\left({\frac {4\pi G\rho _{c}^{2}}{(n+1)P_{c}}}\right)^{\frac {1}{2}}={\frac {r}{a}}} והיא פרמטר חסר ממדים המתאר את הרדיוס, ותטא מוגדרת על ידי ρ = ρ c θ n {\displaystyle \rho =\rho _{c}\theta ^{n}\,} והיא פרמטר חסר ממדים המתאר את הצפיפות, כאשר האינדקס c מציין שהצפיפות (והלחץ) נמדדים במרכז הכוכב. החזקה n היא האינדקס הפוליטרופי של משוואת המצב הפוליטרופית: P = K ρ 1 + 1 n {\displaystyle P=K\rho ^{1+{\frac {1}{n}}}\,} פיזיקלית, שיווי משקל הידרוסטטי מקשר את גרדיאנט הפוטנציאל, את הצפיפות ואת גרדיאנט הלחץ, בעוד שמשוואת פואסון מקשרת את הפוטנציאל עם הצפיפות. ממשוואה זו עולה שמספיק לדעת את הקשר בין הלחץ והצפיפות כדי להגיע לפתרון ולהסיק משהו לגבי מבנה הכוכב. הבחירה הספציפית במודל פוליטרופי של הגז הופכת את הניסוח המתמטי של הבעיה לממצה, דבר שמוביל למשוואת ליין-אמדן. זהו פתרון "מסדר אפס" עבור כדורים גזיים בעלי כבידה עצמית, כגון כוכבים. במקרים מסוימים זהו קירוב שימושי, אך בדרך כלל בעל הנחות מגבילות למדי. את המשוואה ניתן לפתור אנליטית רק כאשר האינדקס הפוליטרופי n שווה ל-0, 1 או 5. במקרים אחרים (כגון במקרים הפיזיקליים) יש לפתור את המשוואה נומרית. כאשר ζ 1 {\displaystyle \zeta _{1}} מייצג את רדיוס הכוכב חסר הממדים המנורמל ב-a. עבור n=1 הפתרון הוא פונקציית sinc שכן המשוואה הופכת למשוואת בסל כדורית. משוואת ליין-אמדן, באתר MathWorld (באנגלית) Horedt, G. P. (1986). "Seven-digit tables of Lane-Emden functions" (PDF). Astrophysics and Space Science. 126 (2): 357–408. doi:10.1007/bf00639386. ISSN 0004-640X. Collected at the Smithsonian/NASA Astrophysical Data System.
ריקוד גשם

ריקוד גשם הוא מחול טקסי המבוצע במטרה לזמן גשם ולהבטיח את הצלחת היבולים. גרסאות שונות של ריקוד הגשם מצויות בתרבויות רבות, ממצרים העתיקה ועד שבטי האינדיאנים שבארצות הברית. ניתן היה עדיין לחזות בהם במאה ה-20 במקומות שונים בחבל הבלקן בפולחן הידוע כפפרודה (ברומניה) או פרפרונה (אצל העמים הסלאבים). ברחבי אפריקה, שבה טקסים אלה היו מקובלים, ישנם מספר אתרים שבהם התגלו ציורי סלע המתארים טקסים וריקודים להורדת גשם. עם אלה נמנים לדוגמה אתרי הסלע בקונדואה שבטנזניה ובצ'ונגוני במלאווי. ילידי שבט הצ'רוקי, שבט אינדיאנים השוכן בדרום מזרח ארצות הברית, כולל בהרי האפלצ'ים, נהגו לבצע ריקודי גשם במטרה ליזום הורדת ממטרים ולגרש את הרוחות הרעות מכדור הארץ. על פי אגדות השבט, הגשם היורד כתוצאה מריקוד זה מכיל את הרוחות של מנהיגים קודמים של השבט, אשר, כאשר הם יורדים לארץ יחד עם הגשם, נלחמים ברוחות הרעות במישור המעבר שבין המציאות לעולם הרוחות. הצ'רוקי גם מאמינים כי ריקודי גשם מורכבים במיוחד יכולים לעורר את המשתתפים, כמו גם את הצופים, להשתתף בפעולות בעלות אופי פולחני קיצוני. בספרה "הקצב של אדומי העור: בשיר, בריקוד ובקישוט" (The Rhythm of the Redman : in Song, Dance and Decoration) משנת 1930 מתארת ג'וליה בטרי (Julia M. Butree אשתו של ארנסט תומפסון סטון) בין שאר הריקודים של האינדיאנים את "ריקוד הגשם של הזוני". נוצות ואבני טורקיז היו קישוטים מקובלים בזמן הטקס וסימנו את הרוח והגשם בהקבלה. מסורות רבות של ריקוד הגשם עברו מפה לאוזן במהלך ההיסטוריה. שבטי אינדיאנים מסוימים כדוגמת האוסאג' (Osage) והקופאו (Quapaw) ששכנו במדינות מיזורי וארקנסו של ימינו (בחלקו המערבי של מרכז ארצות הברית) ידעו לזהות דפוסים של מזג אוויר והיו נוהגים להציע למתיישבים הלבנים לבצע עבורם ריקוד גשם בתמורה לחפצי מסחר. פיוטי הגשם מדיה וקבצים בנושא ריקוד גשם בוויקישיתוף Rain's Dance Group אתר ריקוד הגשם [1] Rain Dance of Zuni ריקוד הגשם עזר לאינדיאנים לצלוח בשלום את עונות הקיץ
בארי קופר (מוזיקולוג)

בארי קופר (באנגלית: Barry Cooper; נולד ב-1949) הוא מוזיקולוג, מלחין, נגן עוגב וסופר אנגלי; המתמחה במיוחד בבטהובן וקורותיו, והוא העורך של "רשימות בטהובן" (Beethoven Compendium). קופר נולד בווסטקליף-און-סי (Westcliff-on-Sea), פרבר של סאות'אנד-און-סי שבאסקס ולמד נגינה על פסנתר והלחנה בנעוריו. הוא קיבל מלגה לבית הספר גורדונסטון ומאוחר יותר ליוניברסיטי קולג', אוקספורד. בשנת 1973 הוא סיים ללמוד לתואר MA וכבר בשנת 1974 קיבל תואר דוקטור. בין יצירותיו המוזיקליות ניתן למנות את האורטוריה "ההתעלות" (The Ascension). קופר ידוע בגלל ספריו על בטהובן וגילויו על הסימפוניה העשירית שלו. הוא למד בהרחבה ובשקידות את רשימותיו של בטהובן וכתב ספר בשם- Beethoven and the Creative Process. הוא איחד את הסקיצות של בטהובן ליצירה שלמה אחת. הסימפוניה התאורטית בגרסתה הראשונה הוצגה בשנת 1988 על ידי התזמורת הפילהרמונית המלכותית של ליברפול, בניצוחו של ולטר ולר. הסימפוניה בגרסתה השנייה הוצגה על ידי התזמורת הסימפונית של לונדון, בניצוחו של וין מוריס. בין השנים 1974–1990 קופר לימד באברדין וכיום הוא מלמד באוניברסיטת מנצ'סטר. מדיה וקבצים בנושא בארי קופר בוויקישיתוף בארי קופר, באתר MusicBrainz (באנגלית) בארי קופר, באתר Discogs (באנגלית) ערך זה הוא קצרמר בנושא מוזיקאים ובנושא סופרים. אתם מוזמנים לתרום לוויקיפדיה ולהרחיב אותו.
סירס-זימנסקי

סירס-זימנסקי הוא השם שבו נודעה סדרת ספרים ללימוד פיזיקה מאת פרנסיס וסטון סירס (אנ'), פרופסור לפיזיקה ב-MIT ולאחר מכן בקולג' דרטמות, ומארק וולדו זימנסקי (אנ'), פרופסור לפיזיקה במכללת ניו יורק. הסדרה יצאה לאור בארצות הברית, בהוצאת Addison-Wesley, החל מסוף שנות הארבעים, בשם College Physics, אך נודעה בשם מחבריה, Sears and Zemansky. הסדרה תורגמה לעברית ויצאה לאור בהוצאת "יבנה" בשם "פיסיקה תיכונית", אך גם בישראל נודעה יותר בשם מחבריה, "סירס-זימנסקי". את המהדורה העברית תרגם וערך דניאל יצחקי. הסדרה זכתה להצלחה רבה בארצות הברית, ומהדורתה העברית זכתה להצלחה רבה בישראל. חלקי הסדרה: מכניקה חשמל ומגנטיות אופטיקה (במהדורות מוקדמות נקרא "תורת האור") חום ותרמודינמיקה. בעבר יצא לאור גם הספר "תורת החום, תורת הגלים והקול". בהקדמה למהדורה הראשונה של הספר הציגו המחברים את הקו המנחה שלהם בכתיבת הספר: ”ידיעה מבוססת בפיסיקה אינה נקנית אלא אם היא מיוסדת על הבנת עקרונות-היסוד של מדע זה. ואכן, טיפוח הבנה זו הוא המהווה את הקו הראשי בספר שלפנינו, בעוד אשר לצד ההיסטורי והניסויי יוחד בו מקום משני”. נאמנים לשיטתם, הספרים בסדרה כוללים תרשימים מדויקים רבים ונוסחאות רבות להצגת חוקי הפיזיקה. הספרים דלים בתצלומים. בסוף כל פרק תרגילים רבים, שעליהם מעידים המחברים: "הבעיות שבסוף כל פרק חוברו ונוסחו בהקפדה מיוחדת במטרה לאמן את התלמיד ולקרבו אל עולם המעשה, אך מבלי להכביד עליו בפעולות מספריות מייגעות". בגב עטיפת הספר מובהרים גבולותיו המתמטיים: "הרצאת הדברים מסתמכת על אלגברה וטריגונומטריה בלבד, אך בסוף כל פרק הובאו מילואים הדנים בחומר גם באמצעות חשבון האינסופיים." שני מחברי הסדרה זכו במדליית אורסטד, המוענקת בגין תרומה מיוחדת להוראת הפיזיקה: זימנסקי זכה במדליה בשנת 1957, וסירס זכה בה בשנת 1962. מהדורות מעודכנות של הספר בגרסתו האנגלית בהשתתפות כותבים אחרים יוצאות לאור עד עצם היום הזה. סירס-זימנסקי, באתר OCLC (באנגלית)
רוברט אנגלונד

רוברט בארטון אנגלונד (באנגלית: Robert Barton Englund; נולד ב-6 ביוני 1947) הוא שחקן קולנוע ובמאי אמריקאי. ידוע בעיקר מתפקידו כרוצח הסדרתי פרדי קרוגר, מסדרת סרטי האימה "סיוט ברחוב אלם". אנגלונד נולד בגלנדייל, קליפורניה, לג'ניס ולסי. קנט אנגלונד. הוא התחיל ללמוד משחק בגיל 12. אנגלונד נישא 3 פעמים, ואין לו ילדים. כיום, הוא חי עם אשתו בלגונה ביץ' שבקליפורניה. מאז הופעתו בסרטו הראשון " Buster and Billie" שיצא בשנת 1974, הופיע אנגלונד בלמעלה מ 100 הופעות בסרטים וטלוויזיה. ב-1984 הופיע לראשונה בתור רוצח הילדים ובני הנוער הסדרתי - פרדי קרוגר. מאז הוא הופיע בכל סרט המשך שיצא בסדרה, למעט בסרט האתחול. בין היתר הופיע כשחקן אורח בסדרות טלוויזיה, כגון גולשים בזמן ובבילון 5. ב-1998 הופיע בסרט האימה אגדה עירונית בתור פרופסור וקסלר. בשנת 2007 הופיע בסרט גרזן, לצד טוני טוד ולצד קני הודר. ב-2008 הופיע בסרט האימה - קומדיה חשפניות זומביות לצד השחקנית הפורנוגרפיה - ג'נה ג'יימסון. ביוני 2024, פורסם כי רוברט אנגלונד יקבל כוכב בשדרת הכוכבים של הוליווד. 2022 ‏- משחק של חיים או מוות 2017: Nightworld 2014 - The Last Showing 2013 - בית הבראה 2009 - The Vij (בימוי בלבד) 2008 - חשפניות זומביות 2008 - Killer Pad (בימוי בלבד) 2007 - גרזן 2006 - עוצר הלבבות 2006 - מאחורי המסכה 2005 - 2001 משוגעים 2003 - פרדי נגד ג'ייסון 2000 - Python 1998 - אגדה עירונית 1998 - אדמה מוזרה 1997 - אדון המשאלות 1996 - The Paper Brigade 1995 - The Mangler 1994 - הסיוט החדש של וס קרייבן 1993 - פחדי הלילה 1991 - פרדי מת: הסיוט האחרון 1990 - The Adventures of Ford Fairlane 1989 - סיוט ברחוב אלם 5: ילד החלומות 1988 - סיוט ברחוב אלם 4: אדון החלומות 1987 - סיוט ברחוב אלם 3: לוחמי החלומות 1986 - North and South Book II 1985 - סיוט ברחוב אלם 2: נקמתו של פרדי 1984 - סיוט ברחוב אלם 1983 - V: המיני סדרה 1981 - Galaxy of Terror 1981 - Dead & Buried 1978 - Big Wednesday 1977 - Eaten Alive 1976 - Stay Hungry 1975 - Hustle 1974 - Buster and Billie מדיה וקבצים בנושא רוברט אנגלונד בוויקישיתוף אתר האינטרנט הרשמי של רוברט אנגלונד רוברט אנגלונד, ברשת החברתית אקס (טוויטר) רוברט אנגלונד, ברשת החברתית אינסטגרם רוברט אנגלונד, במסד הנתונים הקולנועיים IMDb (באנגלית) רוברט אנגלונד, באתר AllMovie (באנגלית) רוברט אנגלונד, באתר Rotten Tomatoes (באנגלית) רוברט אנגלונד, במסד הנתונים הקולנועיים KinoPoisk (ברוסית) Jordan Moreau, Prince, Jessica Chastain, Jane Fonda, Colin Farrell and More to Get Hollywood Walk of Fame Stars, Variety, ‏2024-06-24 (באנגלית)
ויקטור ויסליב

ויקטור ויסליב (נולד ב-1965), יזם ישראלי וחתן פרס ביטחון ישראל. ויסליב בוגר לימודי פיזיקה ומתמטיקה מהאוניברסיטה העברית בירושלים, במסגרת תוכנית תלפיות, ובמשך 15 שנים שירת ביחידת מחקר אלקטרוני בצה"ל והגיע עד דרגת סגן-אלוף. בשלהי שירותו הצבאי זכה בפרס ביטחון ישראל (1999). בשנת 2001 הקים יחד עם חברו ליחידה, אריאל מייסלוס, את חברת "Passave" לפיתוח וייצור שבבים לתקשורת אינטרנט על סיב אופטי. הוא כיהן כמנכ"ל החברה עד לרכישתה בשנת 2006 על ידי החברה האמריקנית PMC Sierra. לאחר הרכישה החל ויסליב בתפקידו הנוכחי (2008) כסגן נשיא ומנכ"ל החטיבה לסיבים אופטיים לצרכנים פרטיים. בעת רכישת Passave פורסם כי ויסליב ומייסלוס, הרוויחו ממכירתה כ-23 מיליון דולר כל אחד. בשנת 2010 ייסד, ביחד עם אורטל אלפרט ואורי מור, את חברת Wi-Charge שעוסקת בטעינה אלחוטית, ונכון לשנת 2023 הוא מנכ״ל החברה. ויקטור ויסליב באתר חברת PMC Sierra הכרישים מודים: הדרך להצלחה אינה קלה, פז וייסמן, דה-מרקר, 31.12.08, כתבה על סיפור הצלחתו העסקית של ויסליב עבר, הווה ועתיד - יהודים ממוצא רוסי בתולדות הציונות - טכנולוגיה פסווה נמכרה ל-PMC Sierra תמורת 300 מיליון דולר, באתר ynet, 4 באפריל 2006 אמיתי זיו, "לקח לנו 8 שנים אבל בטוח שאנחנו עושים משהו נכון": החברה הקטנה מרחובות שרוצה לייצר חשמל אלחוטי, מאתר Tech12, 7/7/2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קרון אסטוני

קְרוֹן אסטוני (באסטונית: Eesti kroon) היה ההילך החוקי של אסטוניה. על פי תקן ISO 4217 סימונו הוא EEK. הקרון האסטוני היה בשימוש בשנים 1928–1940, לאחר כיבוש אסטוניה על ידי ברית המועצות שונה המטבע לרובל. לאחר חידוש העצמאות, ביוני 1992 חזר גם השימוש במטבע, וזה שימש את המדינה עד להצטרפותה לגוש האירו ב-1 בינואר 2011. במשך תקופת מעבר בת כשבועיים, עד ה-14 בינואר 2011, נעשה שימוש במטבע בנוסף לאירו, ולאחר מכן חדל להוות הילך חוקי במדינה. שער המטבע הרשמי נקבע על אירו אחד ל-15.6466 קרונות אסטוניות. 1 קרון אסטוני 2 קרוני אסטוניים 5 קרוני אסטוניים 10 קרוני אסטוניים 25 קרוני אסטוניים 50 קרוני אסטוניים 100 קרוני אסטוניים 500 קרוני אסטוניים 5 סנטי אסטוניים 10 סנטי אסטוניים 20 סנטי אסטוניים 50 סנטי אסטוניים 1 קרון אסטוני 5 קרוני אסטוניים מדיה וקבצים בנושא קרון אסטוני בוויקישיתוף הבנק המרכזי האירופי, מרץ 2010 עומר רבין, ‏חברה חדשה: אסטוניה אושרה כמדינה ה-17 בגוש האירו, באתר גלובס, 13 ביולי 2010 ערך זה הוא קצרמר בנושא אסטוניה ובנושא כלכלה. אתם מוזמנים לתרום לוויקיפדיה ולהרחיב אותו.
מד טי.וי

מד טי.וי (באנגלית: Mad TV) הייתה תוכנית מערכונים קומית זוכה בשישה פרסי אמי ששודרה במוצאי שבת ברשת פוקס האמריקאית בין השנים 1995–2009. התוכנית מבוססת על עיתון הסאטירה מד מגזין ומכילה מערכונים ופרודיות בסגנון התוכנית "סאטרדיי נייט לייב". כמו כן, התוכנית מכילה קטעי מעבר המבוססים על קטעי קומיקס מתוך MAD Magazine - כגון - Spy vs. Spy, והפינה של דון מרטין. בניגוד לתוכניות כגון סטרדיי נייט לייב, המחקות אנשים לרוב בצורת ראיונות פיקטיביים עימם, החיקויים ב-MADtv מופיעים לרוב בתור פארודיות כגון חיקויי שחקנים בפארודיות על תוכניותיהם וסרטיהם, חיקויי זמרים באמצעות פארודיות על שיריהם וכדומה. עם השנים עברו בצוות התוכנית שחקנים כגון ניקול סאליבן, פאבלו פרנסיסקו, מייקל מקדונלד, ויל סאסו, מו קולינס ואלכס בורסטיין, שחלקם הצליחו רבות לאחר עזיבת התוכנית ובעקבות החשיפה בתוכנית השתתפו בתוכניות מצליחות אחרות. בישראל, שודרה בערוץ ביפ. קריסטה פלנגאן - בין החיקויים שעשתה: היידי קלום, מיילי סיירוס, היידן פנטייר, אלן פומפאו, סקרלט ג'והנסון, רייצ'ל מקאדמס, לינדזי לוהן, אליוט פייג', ונסה אן הדג'נס, מילה קוניס, אמריקה פררה, קייט מוס. קיגן-מייקל קיי - בין החיקויים שעשה: ברק אובמה, קובי בראיינט, סנופ דוג, אדי מרפי, אווה לונגוריה, יוסיין בולט, ליונל ריצ'י, ביל קוסבי, כריס בראון, קית' ריצ'רדס, צ'ארלס בארקלי, לודאקריס, אל רוקר. בובי לי - בין החיקויים שעשה: קים ג'ונג איל, יאו מינג, לוסי ליו, ג'קי צ'אן, ג'ון מקיין. מייקל מקדונלד - השחקן הוותיק ביותר בצוות, המופיע כבר 10 עונות בתוכנית. בין החיקויים שעשה: אל גור, סיימון קאוול, אדם סנדלר, מל גיבסון, כריס מרטין, אוזי אוסבורן, ג'ון קרי, מייקל ריצ'רדס, ג'ף פרובסט, לארי דייוויד, רובין גיב, ד"ר פיל, אדי וודר, שרה ג'סיקה פרקר, סדאם חוסיין, צ'ארלי שין. ארדן מירין - בין החיקויים שעשתה: ג'ניפר לאב יואיט, טארה ריד, קתרין הייגל, קייטי פרי, סינדי מקיין, ג'יימי לין ספירס, אבריל לאבין, פמלה אנדרסון, גולדי הון, ריס וית'רספון, הלן מירן, ניקול קידמן, פורשיה דה רוסי, אליסה מילאנו, הילרי דאף, טארה ריד, לילי אלן. ניקול פארקר - בין החיקויים שעשתה: בריטני ספירס, קייטי הולמס, ג'סיקה סימפסון, קים קרדשיאן, גוון סטפאני, קלי קלארקסון, הילרי קלינטון, נורה ג'ונס, פאולה עבדול, פרגי, אשלי טיסדייל, טרי האצ'ר, לורן קונרד, אלן דג'נרס, סלין דיון, רנה זלווגר, אשלי סימפסון, פריס הילטון, איימי אדמס, איימי ויינהאוס, נלי פורטדו, ניקול ריצ'י. אריקה אש - בין החיקויים שעשתה: נעמי קמפבל, מישל אובמה, ליסה לסלי, וופי גולדברג. ג'ורדן פיל - בין החיקויים שעשה: מורגן פרימן, פורסט ויטאקר, ג'יימס בראון, קט סטיבנס, או. ג'יי. סימפסון, דוויין וייד, קניה וסט, טייגר וודס, 50 סנט, ויל.איי.אם, טופאק שאקור, רנדי ג'קסון, מייקל ג'קסון, סיל, פי דידי, ג'ורג' פורמן, ג'יימי פוקס, ג'יי זי. ג'וני סאנצ'ז - בין החיקויים שעשה: לארי קינג, קרלוס מנסיה, אל פצ'ינו, אנטוניו בנדרס. דהלי הול - מחקה בין היתר את אופרה וינפרי ומייסי גריי. דן אוסטר - מחקה בין היתר את מתיו מקונוהיי וקיפר סאת'רלנד. מדיה וקבצים בנושא מד טי.וי בוויקישיתוף אתר האינטרנט הרשמי של מד טי.וי "מד טי.וי", במסד הנתונים הקולנועיים IMDb (באנגלית) "מד טי.וי", באתר Rotten Tomatoes (באנגלית) "מד טי.וי", באתר Metacritic (באנגלית) "מד טי.וי", במסד הנתונים הקולנועיים KinoPoisk (ברוסית)
הגנים הבוטניים האוניברסיטאיים בירושלים

האם התכוונתם ל... הגן הבוטני הלאומי – הגן הבוטני הראשון שהוקם בארץ ישראל, הממוקם בחלקו הצפוני של קמפוס האוניברסיטה העברית בהר הצופים בירושלים. הגן הבוטני האוניברסיטאי בגבעת רם – הגן הבוטני הגדול בישראל, השוכן בצמוד לקמפוס האוניברסיטה העברית בגבעת רם.
הלפרין

הלפרין (לעיתים גם הלפרן, היילפרין ואלפרין, ובהגייה רוסית גלפרין) הוא שם משפחה יהודי אשכנזי. מקור שם המשפחה הוא מיוצאי העיירה היילברון. לשם זה וריאציות רבות. האם התכוונתם ל... הלפרין אהרן דב הלפרין – עיתונאי והוגה דעות חב"די, מיסד ועורך שבועון כפר חב"ד אפרים זלמן הלפרין – איש ציבור אשר הלפרין – מנכ"ל משותף בבנק הפועלים ומנכ"ל איגוד הבנקים בישראל אשר הלפרין (עורך דין) – עורך דין, לשעבר הסנגור הצבאי הראשי דוד הלפרין – הרב השני של יהדות בוקרשט ובנו של הרב הראשון חגית הלפרין – חוקרת ספרות ישראלית חיים הלפרין – פרופסור לכלכלה חקלאית ואיש ציבור ישראלי חיים הלפרין (רב) – הרב הראשי של טשקנט חיים דב הלפרין – בנו וממשיך דרכו של שלום הלפרין רפאל יום טוב ליפמן הלפרין (היילפרין) – רבה של ביאליסטוק יום טוב ליפמן הלפרין – מחבר הספר קדושת יום טוב יותם הלפרין – כדורסלן ישראלי יעקב הלפרין – איש עסקים חרדי, מנכ"ל ושותף באופטיקה הלפרין מיכל הלפרין – הממונה על רשות ההגבלים העסקיים מרדכי הלפרין – רופא ישראלי, מנהל מכון שלזינגר משה אליהו הלפרין – רב ומנהיג חרדי, חבר הסיים הפולני. ניוטה הלפרין – מפקדת גדוד החברות בתל אביב של ארגון ההגנה ניקול הלפרין – מלכת היופי של ישראל לשנת 1989, דוגמנית ושחקנית עמנואל הלפרין – עיתונאי, מנחה, עורך, מגיש תוכניות טלוויזיה פלק הלפרין – סופר יידיש, מחזאי, סופר עברי, מתרגם ליידיש ולעברית רוברט הלפרין – גיבור מלחמה יהודי-אמריקאי במלחמת העולם השנייה, שייט תחרותי זוכה מדליית ארד באולימפיאדת רומא, שחקן פוטבול ואיש עסקים רפאל הלפרין – איש עסקים ופעיל ציבור חרדי שלום הלפרין – האדמו"ר הראשון בוסלוי הלפרן אדי הלפרן – מלחין ועורך מוזיקלי יהודי-פולני-ישראלי אלחנן הלפרן – צייר ישראלי יעקב הלפרן – פילנתרופ חרדי, מקים שכונת זיכרון מאיר בבני ברק ירמיהו הלפרן – איש בית"ר והתנועה הרוויזיוניסטית, ממייסדי הימאות העברית מיכאל הלפרן – איש העלייה הראשונה משה לייב הלפרן – משורר יידיש ערן הלפרן – רופא ישראלי, מנהל מרכז רפואי רבין היילפרין חיים נפתלי הרץ היילפרין – ראב"ד ביאליסטוק יואל היילפרין – רב מקובל, ובעל שם יחיאל היילפרין – מחנך עברי, מחלוצי גן הילדים העברי יחיאל היילפרין – רב, ראש ישיבה והיסטוריון של תולדות ישראל. נודע בספרו "סדר הדורות" יחיאל מיכל צבי הירש היילפרין – רבה של אודסה ישראל היילפרין – היסטוריון, מגדולי החוקרים של תולדות עם ישראל; אחיו של ליפמן היילפרין ליפמן היילפרין – רופא, מחבר שבועת הרופא העברי; אחיו של ישראל היילפרין הרב שמואל אלעזר היילפרין - רב שכונת בית ישראל בירושלים ויו"ר איגוד צאצאי רבנו הזקן גלפרין אלי גלפרין – שחקן תיאטרון וקומיקאי ישראלי יוענה (גלפרין) ז'בוטינסקי – אגרונומית, אשתו של זאב ז'בוטינסקי עמרי גלפרין – עיתונאי ישראלי "היילפרין", במהדורת 1901–1906 של האנציקלופדיה היהודית (באנגלית)
יצחק רייס

יצחק רייס (בגרמנית: Isaac Leopold Rice;‏ 22 בפברואר 1850 - 2 בנובמבר 1915) היה יהודי, ממציא ויזם אמריקאי ופטרון שחמט. רייס נולד בריינלנד-פפאלץ, גרמניה, כאשר בגיל 6 אימו היגרה לארצות הברית ולקחה אותו עמה. בין השנים 1866 - 1869 למד ספרות ומוזיקה בפריז. בהיותו שם, שימש ככתב שטח עבור עיתון בפילדלפיה. בשובו לארצות הברית התיישב בניו יורק, שם קנה לו שם כמורה למוזיקה. סיים את בית הספר למשפטים באוניברסיטת קולומביה בשנת 1880 והתמחה בדיני חברות ובפטנטים. מאוחר יותר, שימש כמרצה באותה אוניברסיטה, במדעי המדינה ובהוראת המשפט. בשנת 1897 הוא רכש זכויות לייצור "אלקטרובאט" - מכונית חשמלית שייצור שלה החל בפילדלפיה מספר שנים קודם לכך. בשנת 1899 ייסד את "Electric Boat Company" במטרה להשלים את העיצוב של הצוללת הראשונה של הצי האמריקאי, שכונתה הולנד VI. צוללת זו היוותה את הזרז ביצירת החברה. במהלך מלחמת העולם הראשונה בנתה החברה של רייס 85 צוללות ו-722 ציידות צוללות [1]. רייס היה חובב שחמט נלהב, ופיתח את גמביט רייס, הקרוי על שמו. בנוסף, מימן רייס תחרויות תמטיות בהן התחילו כל המשחקים מעמדת גמביט רייס. עמנואל לסקר ומיכאל צ'יגורין היו שניים מבין רבים שהשתתפו בתחרויות אלו, עם פרסים מיוחדים ללבן, אם יזכה. בשנת 1904 הקים רייס את איגוד גמביט רייס שפרסם ניתוח מעמיק של השפעת הגמביט. [2] גמביט רייס מהווה הסתעפות מגמביט המלך הנרצה. רייס האמין שהגמביט נותן ללבן יתרון גדול, וניסה לקדם ולפתח את התאוריה של הפתיחה. עמדה זו מתקבלת לאחר המסעים 1. ה4 ה5 2. ו4 ה:ו4 3. פג3 ז5 4. ח4 ז4 5. פה5 פו6 6. רג4 ד5 7. ה:ד5 רד6 8. 0-0 הלבן מקריב את הפרש בערוגה ה5, במטרה להביא את מלכו למקום בטוח ולהכין את הצריח ככלי נוסף להתקפה על עמדתו הבלתי מפותחת של השחור. ניתוח קונקרטי הוכיח שהגמביט הוא שאפתני מדי ומיותר לחלוטין. במשחקים רציניים לא רואים אותו יותר. יצחק רייס, באתר צ'סגיימס (באנגלית) רייס, באנציקלופדיה היהודית מאמר לזכרו (באנגלית) מאמר על התפתחות גמביט רייס
ניקולאי יסנוגרודסקי

ניקולאי יסנוגרודסקי (באנגלית: Nicolai Jasnogrodsky;‏ 6 באוגוסט 1859, אוקראינה – 23 באפריל 1914, ניו יורק) היה שחמטאי יהודי-אמריקאי-אוקראיני. יסנוגרודסקי נולד בלובני (האימפריה הרוסית) למשפחה יהודית, ועזב את אוקראינה עקב הלחץ הבלתי-פוסק על היהודים באותו אזור. יסנוגרודסקי ככל הנראה החל לשחק באופן תחרותי בשנת 1885 בעיר וינה, ועבר לאנגליה במהלך שנות ה-80'. הוא חלק מקום 4-5 בתחרות אמסטרדם 1889 (דרג ב') (ניצחו: אדולף אולנד וון דן ברג) ובשנת 1890 זכה לתואר אמן בתחרות אמסטרדם. יסנוגרודסקי נודע כשחקן מוכשר במשחק סימולטני ובמשחק עיוור. בתחרות לונדון 1891 הגיע למקום העשירי (ניצח: רודולף לומן) וחלק מקום 4-5 באותה שנה (ניצח: הנרי בירד ), והגיע למקום השמיני בתחרות לונדון 1892 (ניצח: עמנואל לסקר). יסנוגרודסקי סיים בתיקו דו-קרב עם הנרי בירד 7.5-7.5 בשנת 1893. בקיץ 1893 היגר יסנוגרודסקי לארצות הברית. באותה שנה השתתף בתחרות בינלאומית בניו יורק שם הגיע למקום ה-12 (ניצח: עמנואל לסקר). יסנוגרודסקי ניצח באליפות מדינת ניו יורק בשנת 1896, חלק מקום 10-11 בתחרות בינלאומית בניו יורק באותה שנה (ניצח: וילהלם שטייניץ), הפסיד בדו-קרב נגד אז'ן דלמאר 1.5-5.5, ניצח את מנואל סטרלינג 5-0, הפסיד לדויד בירד 2-1 וסיים בתיקו נגד פרנק מרשל 3.5-3.5 בשנת 1898. יסנוגרודסקי פיתח את הגנת יסנוגרודסקי נגד גמביט רייס. עמדה זו מתקבלת לאחר המסעים 1. ה4 ה5 2. ו4 ה:ו4 3. פג3 ז5 4. ח4 ז4 5. פה5 פו6 6. רג4 ד5 7. ה:ד5 רד6 8. 0-0 הלבן מקריב את הפרש בערוגה ה5, במטרה להביא את מלכו למקום בטוח ולהכין את הצריח ככלי נוסף להתקפה על עמדתו הבלתי מפותחת של השחור. ניתוח קונקרטי של יסנוגרודסקי הוכיח שהגמביט הוא שאפתני מדי ומיותר לחלוטין. במשחקים רציניים לא רואים אותו יותר. המסעים המיידים של ההגנה הם 8...ר:ה5 9. צה1 מהה7 10. ג3 פח5. יסנוגרודסקי מת בבית מונטיפיורי, בית חולים לחולים במחלות כרוניות ונטמן בבית-עלמין יהודי בקווינס, ניו יורק. ניקולאי יסנוגרודסקי, באתר צ'סגיימס (באנגלית) אומדן מד כושר של יסנוגרודסקי ביוגרפיה מפורטת של ניקולאי יסנוגרודסקי(הקישור אינו פעיל) מידע כללי Amsterdam-B 1889, באתר La grande storia degli Scacchi Chess Expert Jailed: Jasnogrodsky's Troubles in America
Eat Me, Drink Me

Eat Me, Drink Me הוא אלבום הסטודיו השישי של להקת ההבי מטאל מרילין מנסון שיצא בשנת 2007. האלבום הוקלט במקור על ידי מרלין מנסון והגיטריסט/בסיסט טים סקולד, אך במהלך סיבוב ההופעות הוחלף טים סקולד בטוויגי רמירז, חבר בלהקה משנת 1993- 2002. אלבום זה נחשב כחלש יחסית לקודמיו, מפני שהנושאים הפכו ליותר רגשיים מאשר פוליטיים והמוזיקה המלווה נחלשה והפכה לפחות רועשת. הלהיטים מתוך האלבום הם: "Heart-Shaped Glasses" ו-"Putting Holes in Happiness". אלבום זה עוסק בייאוש וצער על אהבה פגועה. דוגמה לכך היא בשיר "Heart-Shaped Glasses" בו מנסון אומר "אם תשברי את ליבי אשבור לך את משקפייך בצורת הלב", וכן בשמו של השיר: "They Said That Hell's Not Hot" (הם אמרו שהגיהנום לא יהיה חם). בראיונותיו של מנסון לגבי אלבומו החדש, הוא מספר שהוצאת אלבום זה הוא חלום שהתגשם ושמאז ומעולם רצה להוציא אלבום זה. If I Was Your Vampire Putting Holes in Happiness The Red Carpet Grave They Said That Hell's Not Hot Just a Car Crash Away Heart-Shaped Glasses Evidence Are You the Rabbit? Mutilation is the Most Sincere Form of Flattery You and Me and the Devil Makes 3 Eat Me, Drink Me מידע על האלבום Eat Me, Drink Me באתר MusicBrainz מידע על האלבום Eat Me, Drink Me באתר AllMusic האלבום Eat Me, Drink Me באתר Discogs האלבום Eat Me, Drink Me באתר ספוטיפיי
מסדר הכבוד הצבאי (קנדה)

מסדר הכבוד הצבאי (באנגלית: Order of Military Merit) הוא מסדר אבירות המעניק אותות כבוד לחברי כוחות הביטחון של קנדה אשר הפגינו התנהגות מעל ומעבר לנדרש מהם. האות מוענק להם כאות תודה על מחויבותם לביטחון קנדה וביטחונם של אזרחי קנדה. לאות מסדר הכבוד הצבאי שלוש דרגות: מפקד (Commander ובקיצור C.M.M.) - ניתן כהוקרה לשירות יוצא דופן והפגנת מנהיגות בפני סכנה גדולה. קצין Officer ובקיצור O.M.M.) - ניתן כהוקרה לשירות יוצא דופן שנעשה במהלך פעילותם של אנשי הצבא. חבר Member ובקיצור M.M.M.) - ניתן על מנת לציין פעילות יוצאת דופן ומילוי תפקיד באופן יוצא דופן. האות מוענק לאנשי הכוחות הלוחמים של קנדה על ידי המונרך הקנדי, ובהיעדרו על ידי המושל הכללי של קנדה. אות של המסדר הוא צלב פאטה כחול עשוי אמייל, שבמרכזו סמל מוזהב עבור מפקדים וקצינים ומוכסף עבור חברים. במרכז הסמל עלה עץ אדר אדום, ומעליו כתר המסמל את הריבון (המונרך). אות המסדר מוענק בצורת הוא אות מלבני כחול ששוליו מוזהבים. אות הקצין והחבר כוללים פס אחד, ואילו אות המפקד כולל שני פסים מוזהבים. מדיה וקבצים בנושא מסדר הכבוד הצבאי בוויקישיתוף
מעוז

האם התכוונתם ל... "מעוזים" - שמם של המוצבים שהיוו את "קו בר-לב" מעו"ז - סניף של תנועת הנוער בית"ר (ראשי תיבות של מעון זאב) מעוז (ארגון) – רשת מנהיגים ומנהיגות מכל החברה הישראלית מעוז (רחפן) – רחפן וחימוש משוטט תוצרת חברת רפאל מעוז (רשת מזון מהיר) – רשת מזון מהיר בינלאומית לממכר פלאפל ומזון צמחוני שהוקמה על ידי ישראלים מעוז חיים – קיבוץ בעמק בית שאן ששמו המקורי, וכינויו הנוכחי בפי תושביו הוא "מעוז" גשר שייח' חוסיין (נקרא גם "גשר מעוז") - גשר הרוס על נהר הירדן, בעמק בית שאן מגמת מעוז - אחת ממגמות קורס הקצינים בצה"ל "מעוז תעשיות" - מפעל לייצור מערכות תאורה לתא טייס, הנמצא בבעלות קיבוץ מגדל עוז רצח נורית ונח מעוז – רצח בני זוג בידי בנם שאירע בישראל בשנת 2011. אישים ששם משפחתם מעוז: אבי מעוז – פוליטיקאי ישראלי אילן מעוז – איש צבא ישראלי בנימין מעוז – פסיכיאטר ישראלי גיל מעוז – איש צבא ישראלי דריה מעוז – סופרת וסוציולוגית ישראלית יעקב מעוז – פרופסור בחוג לגאוגרפיה ולימודי סביבה באוניברסיטת חיפה, עורך אופקים בגאוגרפיה משה מעוז – פרופסור אמריטוס ללימודי האסלאם והמזרח התיכון באוניברסיטה העברית בירושלים שלמה מעוז – כלכלן ישראלי שמואל מעוז – תסריטאי ובמאי קולנוע ישראלי שמחה מעוז (האוס) – קצין צה"ל בדימוס בדרגת אלוף-משנה, מעוטר עיטור המופת על פועלו במלחמת יום הכיפורים. כיהן כראש מועצת הוד השרון בשנים 1979 עד 1982. תמר מעוז – כדורסלנית עבר ישראלית